section_heading: Životopis
paragraph_text: Bračni par Snježana i Dragan Rucner osnovali su Gudački kvartet Rucner 1998. godine. Prije utemeljenja svoga kvarteta bili su članovi Gudačkog kvarteta Klima. Uz zagrebačko tradicionalno komorno muziciranje, izvodili su klasična i suvremena međunarodna djela, djela suvremenih hrvatskih autora, a njegovali su i glazbu drugih žanrova te su surađivali s glasovitim američkim bandoneonistom Peterom Soaveom.